
	Προβολή 

του δραματοποιημένου ντοκιμαντέρ

Η ΣΦΑΙΡΑ ΥΠΑΡΧΕΙ ΜΕΣΑ ΜΟΥ
στο Σπίτι της Κύπρου

Σε κλίμα βαθιάς συγκίνησης πραγματοποιήθηκε την Τετάρτη 29 Σεπτεμβρίου 2021, στο Σπίτι της Κύπρου, η προβολή του δραματοποιημένου ντοκιμαντέρ Η ΣΦΑΙΡΑ ΥΠΑΡΧΕΙ ΜΕΣΑ ΜΟΥ σε συνεργασία με την Πανελλήνια Επιτροπή Γονέων και Συγγενών Αδήλωτων Αιχμαλώτων και Αγνοουμένων Κυπριακής Τραγωδίας και του Σπιτιού της Κύπρου 

Η ταινία βασίζεται στην αληθινή ιστορία του Σωτήρη Χατζηπαναγή αγνοούμενου της τουρκικής εισβολής του 1974 στην Κύπρο, που βιώνοντας μαζί με όλη την οικογένεια την απουσία του πατέρα του όλα αυτά τα χρόνια ήθελε να μοιραστεί το βάρος «αυτής της σφαίρας» και παράλληλα να συμβάλει στην ευαισθητοποίηση για το θέμα των αγνοουμένων που παραμένει πάντα ανοιχτό.

 Το σενάριο της ταινίας γράφτηκε από την Creative Director της TELIA & PAVLA BBDO, Αναστασία Τσάμη και την σκηνοθεσία ανέλαβε ο Πέτρος Χαραλάμπους.
Ερμήνευσαν οι ηθοποιοί:  Ανδρέας Τσέλεπος, Σταύρος Λούρας, Γιάννα Λευκάτη, Μαρούσα Αβρααμίδου, Νίκη Δραγούμη, Ηρόδοτος Μιλτιάδους, Ανδρέας Βασιλείου, Παναγιώτα Παπαγεωργίου, Μυρσίνη Χριστοδούλου, Έλενα Δημητρίου, Χριστόφορος Χριστοφόρου, Ελευθερία Ανδρέου, Γιώργος Σοφοκλέους, Γιάγκος Γεωργίου και οι μικροί Κωνσταντίνος Τυπογράφος, Ανδρέας Νεκτάριος Βότσης, Γιώργος Ανδρέου, Γιώργος Σοφρωνίου.
Χαιρετισμό ανάγνωσε εκ μέρους του Πρέσβη της Κυπριακής Δημοκρατίας κυρίου Κυριάκου Κενεβέζου, ο Μορφωτικός Λειτουργός του Σπιτιού της Κύπρου κύριος Τάκης Βοϊλας. Χαιρετισμό απηύθυνε επίσης η κυρία  Μαρία Καλμπουρτζή Πρόεδρος Πανελλήνιας Επιτροπής  Γονέων και Συγγενών Αδήλωτων Αιχμαλώτων και Αγνοουμένων Κυπριακής Τραγωδίας 
Μετά την προβολή της ταινίας ακολούθησε αντιφώνηση από τον κύριο Χαράλαμπο Χατζηπαναγή, υιό του αγνοούμενου Σωτήρη Χατζηπαναγή και εμπνευστής της ταινίας και από την κυρία Αναστασία Τσάμη.

